VŠĮ „ŽALIASIS REGIONAS“

VIEŠOJO TRANSPORTO PROJEKTŲ SPECIALISTO PAREIGYBINIAI NUOSTATAI

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

– turėti aukštąjį universitetinį ar jam prilygintą, IT, inžinerinį, ekonometrijos, ekonomikos, ar duomenų analitiko techninį išsilavinimą.

– didelis privalumas – darbo patirtis vienoje ar keliose iš šių sričių: viešojo transporto organizavimas, projektų ir programų valdymas, duomenų analitika, IT sistemų administravimas;

– būti susipažinusiam ir gebėti vadovautis Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais viešojo transporto organizavimą, teisės aktų projektų rengimo, dokumentų rengimo ir apskaitos taisykles;

– būti susipažinusiam su valstybės, Tauragės regiono ir Jurbarko rajono, Pagėgių, Šilalės rajono ir Tauragės rajono savivaldybių strateginio planavimo dokumentais;

– turėti gerus bendravimo, darbo komandoje, administracinius, informacijos pristatymo įgūdžius bei savarankiškai planuoti ir organizuoti savo veiklą;

– mokėti analizuoti informaciją, ją kaupti, sisteminti, apibendrinti ir rengti išvadas;

– žinoti vartotojų duomenų apsaugos sistemas, gebėti jas taikyti praktinėje veikloje;

– mokėti naudotis šiuolaikinėmis technologijomis ir ryšio priemonėmis (duomenų sisteminimo ir apdorojimo, dokumentų, prezentacijų, vizualizacijų rengimo ir apdorojimo programomis, DI ir kt.).

– mokėti anglų kalbą ne žemesniu nei B2 lygiu.

ŠIAS PAREIGAS EINANČIO DARBUOTOJO FUNKCIJOS

1. Vykdo viešojo transporto sistemos stebėseną.

2. Apdoroja su stebėsena ir (ar) analize susijusią viešojo transporto informaciją arba prireikus koordinuoja susijusios informacijos apdorojimą, teikia pasiūlymus sistemos optimizavimui.

3. teikia pasiūlymus viešojo transporto maršrutų monitoringo ir vertinimo organizavimui.

4. Rengia teisės aktų projektus bei kitus dokumentus, susijusius su viešojo transporto įgyvendinimu ar stebėsena arba prireikus koordinuoja teisės aktų projektų bei kitų dokumentų dėl veiklos planavimo įgyvendinimo ar stebėsenos rengimą.

5. Atlieka viešojo transporto eismo informacinės sistemos stotelėse ir transporto priemonėse, maršrutų duomenų bazėje analizę, teikia pasiūlymus paslaugų gerinimui.

6. Organizuoja sistemos populiarinimą.

7. Koordinuoja darbą su vežėjais, teikia pasiūlymus vežėjų paslaugų kokybei gerinti.

8. Analizuoja duomenis apie keleivių srautus , siūlo pervežimo optimizavimo maršrutus.

9. Vykdo viešojo transporto keleivių ir vairuotojų kontrolę.

10. Administruoja ir įgyvendina viešojo transporto infrastruktūros kokybės gerinimo projektus.

11. Organizuoja ekologiškų technologijų diegimą viešajame transporte.

12. Inicijuoja regiono savivaldybių bendrus projektus ir juos įgyvendina.

13. Rengia pasiūlymus ir įgyvendina gyventojų skatinimo naudotis viešuoju transportu rinkodaros priemones.

14. Vykdo kitus nenuolatinio pobūdžio su įstaigos veikla susijusius pavedimus.

15. Atstovauja įstaigą savivaldybių tarybose pervežimo paslaugų optimizavimo klausimais.